PTTEPร่วงต่อเป็นโอกาสซื้อ
หุ้นบริษัทปตท. สำรวจและผลิตปิโตรเลียม(PTTEP) ยังคงปรับตัวลงแรงต่อเนื่อง
16 ธ.ค. 2553

หุ้นบริษัทปตท. สำรวจและผลิตปิโตรเลียม(PTTEP) ยังคงปรับตัวลงแรงต่อเนื่อง
หุ้นบริษัทปตท. สำรวจและผลิตปิโตรเลียม(PTTEP) ยังคงปรับตัวลงแรงต่อเนื่องจากวันก่อน โดยล่าสุดซื้อขายบริเวณ 117.50บาทลดลง 2.50บาทเนื่องจากถูกกดดันจากกรณีที่มีข่าวว่าบริษัทยอมรับผิดชอบต่อความเสียหายของคราบน้ำมันปนเปื้อนในทะเลติมอร์จากการรั่วไหลของแหล่งมอนทาร่า แม้บริษัทจะออกมาปฏิเสธแล้วก็ตาม   
อย่างไรก็ตามนักวิเคราะห์ส่วนใหญ่ต่างคงคำแนะนำ"ซื้อ" โดยให้ราคาเป้าหมายสูงกว่า  200 บาท เพราะฉะนั้นราคาที่อ่อนตัวลงเป็นโอกาสในการทยอยเก็บ แม้ว่าข่าวร้ายนี้จะรบกวนการลงทุนในหุ้น PTTEP ก็ตาม  นักวิเคราะห์บล.เคจีไอ(ประเทศไทย)ยังคงแนะนำ ซื้อ ด้วยราคาเป้าหมาย 220บาท แม้ว่าประเด็นดังกล่าวจะยังคงกดดันราคา PTTEP จนกว่าจะมีความชัดเจนมากขึ้น ส่วนนักวิเคราะห์บล.กสิกรไทยให้มูลค่าที่เหมาะสมถึง269 บาท